हंस के दिसम्बर 2008 अंक में प्रकाशित हुई अभिज्ञात की कहानी 'कामरेड और चूहे' खासी चर्चा में है। अब तक एक कवि के तौर पर पहचाने जाने वाले अभिज्ञात की पहचान इधर एक कथाकार के तौर पर भी पुख्ता हो चली है। इस कहानी में उन्होंने व्यवस्था की जो छवि प्रस्तुत की है वह हतप्रभ करने वाली है। इसके सम्बंध में हंस में प्रकाशित टिप्पणियां गौर तलब हैं-कहानी कामरेड और चूहे पढ़कर मन में अजीब सी पीड़ा महसूस हुई कि इस आपराधिक समाज में जहां मनुष्य हर चीज़ का सौदा कर रहा।-नीना श्रीवास्तव, किदवई नगर, कानपुर नगर (हंस फरवरी 2009/पृष्ठ 7) कामरेड और चूहे कहानी भी अच्छी लगी है। पढ़कर देहदान की धारणा ही बदल गयी जो इंसान और चूहे में कोई फर्क़ नहीं समझता। कोई अपने प्रिय की भलाई के लिए दान कर देता है और उसकी ऐसी दुर्दशा। इससे अच्छा है मृत शरीर को चील-कौवों को डाल दें। कम से कम किसी का जीवन तो बचेगा। -संध्या मिश्रा, कानपुर (हंस फरवरी 2009/पृष्ठ 7) कहानी कामरेड और चूहे (अभिज्ञात) के प्रो.डीडी झा के शव का टुकड़ों-टुकड़ों में बेचा जाना आज के लूट-खसोटमय समाज पर सटीक व्यंग्य है।-सुषमा देवी, हैदराबाद (हंस फरवरी 2009/पृष्ठ 9) वैसे उक्त अंक में ख़्वाजा साहब, अभिज्ञात और चावला जी की कहानियां अच्छी लगीं। -महेन्द्र सिंह, नयी दिल्ली ( हंस जनवरी 2009/ पृष्ठ11) प्रस्तुत है कहानी